Anna Bache-Wiig
Store norske leksikon,Kunst og estetikk,Film, TV og teater,Norske skuespillere
Anna Bache-Wiig er en norsk skuespiller, forfatter og manusforfatter, utdannet fra Statens Teaterhøgskole (1998). Hun har blant annet arbeidet ved Rogaland Teater, Trøndelag Teater, Den Nationale Scene og Oslo Nye Teater.
Skuespillerkarriere I Bergen markerte hun seg blant annet som tittelrollene i Antigone av Sofokles (2002) og Ronja Røverdatter av Astrid Lindgren (2003), som Sofie i Astrid Saalbachs Det kalde hjertet (2003) og Helena i William Shakespeares En midtsommernattsdrøm (2004). Hun spilte Constanze Mozart i Amadeus på Rogaland Teater i 2005, og i 2006 gjestet hun Trøndelag Teater i tittelrollen i Hedda Gabler, en rolle hun ble nominert til Heddaprisen for.Anna Bache-Wiig har hatt filmroller blant annet i Buddy (2003), Naboer (2005), Sønner (2008) og Falne Engler (2008). Hun har dessuten spilt i en lang rekke TV-serier, blant annet Honningfellen (2010), Koselig med peis (2011), Åse Tonight (2011), NAV (2012) og Mammon (2014–2016), samt i Frikjent (2015–2016), som hun selv utviklet og skrev sammen med Siv Rajendram Eliassen, inspirert av Birgitte Tengs-saken. Forfattervirke Anna Bache-Wiig har skrevet romanene Det aller fineste (2003), som ble rost som en sterk og tankevekkende bok om et ungdomsmiljø blottet for uskyld, Sommernattsdrømmen (2005) og Lasses hus (2009). I 2010 ga hun ut sin første billedbok, Don Fridtjof, illustrert av Lisa Aisato og inspirert av Henrik Ibsens Terje Vigen, en bok hun mottok Riksmålsforbundets barne- og ungdomsbokpris for.Frikjent var hennes første TV-serie som manusforfatter. Les mer i Store norske leksikon norsk teaterhistorie Eksterne lenker Tiden Norsk Forlags forfatterside om Anna Bache-Wiig Sceneweb om Anna Bache-Wiig Internet Movie Database om Anna Bache-Wiig